Bushe kuti mwatemwa ukubelenga ici cipande mu %%?
Ku ng’omba nkalamba. Ulwa kwa Davidi. Ulwimbo.
139 Mwe Yehova, mwafwayafwaya muli ine, kabili mwalinjishiba.+
2 Imwe mwaishiba ukwikala kwandi no kwima kwandi.+Mwaishiba amatontonkanyo yandi nangu mwaba ukutali.+
3 Mulamona ukuya kwandi no kusendama kwandi,+Kabili mwalishiba imibele yandi yonse.+
4 Ilyo ishiwi talilaisa pa lulimi lwandi,+Moneni, mwe Yehova, ninshi namwishiba kale.+
5 Mwalinshinguluka konse konse;No kubika ukuboko kwenu pali ine.
6 Ukwishiba kwenu kwalimpesha amano.+Kwalisansukisha ica kuti te kuti mfikepo.+
7 Ni kwi ningaya ukushaba umupashi wenu,+Kabili ni kwi ningabutukila ukufuma pa cinso cenu?+
8 Nga nanina naya ku muulu, e ko mwaba;+Kabili nga nayanshika ubusanshi bwandi ku Nshiishi, moneni na ko e ko mwaba.+
9 Nga nafwala amapindo+ ya macaca,Pa kuti njeikala ukwalepesha muli bemba,+
10 Na ko kwine ukuboko kwenu kukantungulula+No kuboko kwenu ukwa ku kulyo kukanjikatilila.+
11 Kabili nga natila: “Cine cine imfifi yalayangufyanya ukunkupa!”+E lyo ubushiku bwasanguka ulubuuto ukunshinguluka.+
12 Nangu fye ni mfifi tayakafiitishe kuli imwe,+Lelo ubushiku bukabalika nga kasuba;+Imfifi ikaba fye ngo lubuuto.+
13 Pantu ni mwe mwapangile imfyo shandi;+Mwancingilile mu nda muli mayo.+
14 Ndemulumbanya pantu napangilwe mu musango wa kupapa kabili uwapesha amano.+Yalipesha amano imilimo yenu,+Nge fyo no mweo wandi waishiba.+
15 Amafupa yandi tayafishilwe kuli imwe+Ilyo nalepangwa umwafisama,+Ilyo nalepikulwa pa nshi+ ya calo.
16 Ilyo fye nalepangwa amenso yenu yalimwene,+Kabili mwi buuku lyenu mwalembelwe ifilundwa fyandi fyonse,Mwalembelwe inshiku ifilundwa fyapangilwe+Ninshi tapalaba icilundwa nangu cimo.
17 E ico kuli ine, yalicindama icine cine amatontonkanyo yenu!+Mwe Lesa, impendwa ya yako yonse yalikula nga nshi!+
18 Nga nati njapende, yalifula ukucila no mucanga.+Nashibuka, kabili ncili na imwe.+
19 Iye, mwe Lesa, kanshi nga mwaipaya ababifi!+Ninshi kuti bataluka kuli ine abasumya umulopa,+
20 Abalanda ifyebo pali imwe ukulingana na mapange yabo;+Balumbula ishina lyenu apa fye+—abalwani benu.+
21 Bushe nshapata abamupata icine cine, mwe Yehova,+Kabili bushe nshumfwa ubunani pa bamwimina?+
22 Nalibapata icine cine.+Basanguka abalwani bandi icine cine.+
23 Fwayeni muli ine, mwe Lesa, no kwishiba umutima wandi.+Nceeceeteni, no kwishiba amalangulushi yandi,+
24 Mumone nga muli ine mwaba amapange ya kuntwala mu nshila iibi,+Kabili muntungulule mu nshila+ ya muyayaya.
Peeleniko bambi
Peeleniko bambi
BAIBOLO—AMALEMBO YA CALO CIPYA
Amalumbo 139
Cibemba
Belengeni Baibolo pa Intaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn